मुलायम यादव, हीराबेन मोदी समेत 107 हस्तियां की याद; महिलाओं को संघ में जोड़ने पर होगा विचार
Rashtriya Swayamsevak Sangh (RSS) Annual Meeting Updates. Follow Haryana Samalkha RSS Sangh Latest News, BJP 2024 Lok Sabha Election Strategy On Dainik Bhaskar (दैनिक भास्कर)
हरियाणा के पानीपत जिले के समालखा कस्बे के गांव पट्‌टीकल्याणा में राष्ट्रीय स्वयंसेवक संघ (RSS) की तीन दिवसीय अखिल भारतीय प्रतिनिधि सभा रविवार को समालखा में शुरू हुई।
यहां सेवा साधना एवं ग्राम विकास केंद्र में हो रही सभा के दौरान समाजवादी पार्टी के दिवंगत नेता मुलायम सिंह यादव, समाजवादी नेता शरद यादव और वरिष्ठ अधिवक्ता शांति भूषण को श्रद्धांजलि दी गई।
इसके अलावा प्रधानमंत्री नरेंद्र मोदी की माता हीराबेन मोदी, अभिनेता-फिल्म निर्माता सतीश कौशिक को भी याद किया गया। बैठक के पहले सत्र में, आरएसएस के महासचिव दत्तात्रेय होसबोले ने उन सभी प्रसिद्ध हस्तियों के नाम पढ़े, जिनका पिछले एक साल में निधन हो गया।
कार्यक्रम के ये होंगे मुख्य उद्देश्य
अखिल भारतीय सह सरकार्यवाह डॉ. मनमोहन वैद्य ने बताया कि अखिल भारतीय प्रतिनिधि सभा में तीन प्रस्ताव लाए जाएंगे। पहला सामाजिक समरसता का होगा। इसमें भारत के विकास की नीति बनाई जाएगी। इसमें समाज का सहयोग और समाज के कार्यों की नीति बनाई जाएगी।
दूसरा सर्व धर्म होगा। इसमें सबको जोड़ने का प्रस्ताव रहेगा। भगवान महावीर के परिनिर्वाण के जीवन संदेश और स्वामी दयानंद सरस्वती के जन्म शताब्दी वर्ष के बारे में लोगों को बताना भी उद्देश्य रहेगा। आरएसएस की शाखाओं में अब महिलाओं को भी शामिल किया जाएगा। इस पर भी चर्चा की जाएगी।
महिलाओं को शाखाओं से जोड़ने पर होगी चर्चा
पानीपत में अखिल भारतीय प्रतिनिधि सभा में RSS के संयुक्त महासचिव डॉ. मनमोहन वैद्य ने कहा कि महिलाओं को 'शाखाओं' से जोड़ने पर बैठक में चर्चा होगी। उन्‍होंने बताया कि 42,613 स्थानों पर 68,651 दैनिक शाखांए चल रही हैं।
26,877 साप्ताहिक बैठकें होती हैं। 10,412 संघ मंडली हैं। 2020 की तुलना में 6,160 शाखांए बढ़ी हैं। साप्ताहिक बैठकें 32% बढ़कर 6,543 हो गई हैं। संघ मंडली में 20% की वृद्धि हुई। संघ देश भर में 71,355 स्थानों पर मौजूद है।
ये प्रस्ताव होगा पारित
डा. मनमोहन वैद्य (सह सरकार्यवाह) ने बताया कि बैठक में अभी एक प्रस्ताव पारित होगा। स्वाधीनता, स्वदेशी, स्वतंत्र, स्लावलंबन में जो स्व है तो भारत के स्व के प्रकाश में भारत के विकास की नीतियां बने।
भारत को स्व के प्रकाश में आगे बढ़ाने के लिए समाज का सहभाग बढ़े। ये स्व क्या है, इस दृष्टि से समाज को क्या करना चाहिए। ऐसा आह्वान करने वाला प्रस्ताव पारित होगा।
RSS से जुड़ने की 6 साल में आई 7.25 लाख रिक्वेस्ट
RSS से देश भर से जुड़ने वालों का सिलसिला जारी है। प्रमुख के मुताबिक संघ की वेबसाइट RSS के माध्यम से वर्ष 2017 से वर्ष 2022 तक 7 लाख 25 हजार लोगों ने जुड़ने को लेकर रिक्वेस्ट डाली। यानी 1.20 लाख प्रति वर्ष। इनमें से ज्यादा की उम्र 20 से 35 वर्ष के बीच है। 75% का संघ से जुड़ने का मकसद समाज सेवा करना है।
मुख्य आंकड़ों पर एक नजर
डॉ. मनमोहन वैद्य के अनुसार देशभर में 42613 स्थानों पर शाखा लग रही है, जोकि 2022 में 37903 पर लगा करती थी। शाखा की संख्या 68651 है, जिसमें पिछले साल के मुकाबले 15 फीसदी की बढ़ोतरी हुई है। साप्ताहिक मिलन जोकि सप्ताह में एक बार लगती है।
इनकी संख्या पूरे देश 26877 है। महीने में एक बार संघ मंडली लगती है, इनकी संख्या 10412 है। 2017 से 2022 तक 7 लाख 25 हजार युवकों का ऑनलाइन अनुरोध संघ से जुड़ने का आया। इसमें से 70 फीसदी युवा समाज मे योगदान देना चाहते हैं।